b'\n_START_ARTICLE_\nMa\xc4\x8derata\n_START_SECTION_\nIstorija\n_START_PARAGRAPH_\nMa\xc4\x8deratos senamiestis yra ant kalvos tarp \xc4\x8cien\xc4\x8dio ir Potencos upi\xc5\xb3. Pic\xc4\x97nai \xc4\x8dia buvo \xc4\xafk\xc5\xabr\xc4\x99 miest\xc4\x85 Ricina, o rom\xc4\x97n\xc5\xb3 laikais buvo Recina ir Helvia Recina. Barbarams sugriovus Helvia Recina, gyventojai apsistojo ant kalv\xc5\xb3 ir atstat\xc4\x97 miest\xc4\x85 i\xc5\xa1 prad\xc5\xbei\xc5\xb3 vir\xc5\xa1uje, o laikui b\xc4\x97gant ir kalv\xc5\xb3 pap\xc4\x97d\xc4\x97je. Atstatytas miestas vadinosi Ma\xc4\x8derata.\n_START_SECTION_\nSferisterio Operos Festivalis\n_START_PARAGRAPH_\nLiep\xc4\x85 ir rugpj\xc5\xabt\xc4\xaf Sferisterio arenoje, turin\xc4\x8dioje 3,5-4,5 t\xc5\xabkst. viet\xc5\xb3 (priklausomai nuo operos pastatymo), vyksta Sferisterio Operos Festivalis. Tai didel\xc4\x97 neoklasikin\xc4\x97 arena, pastatyta XIX a. tre\xc4\x8diame de\xc5\xa1imtmetyje architekto Ireneo Aleandri \xc5\xbeaisti rankin\xc4\xaf. Orkesto duob\xc4\x97 tokia plati, kad muzikantai, b\xc5\xabdami skirtingose pus\xc4\x97se viens kito negirdi. Pirmoji pastatyta opera buvo Giuseppe Verdi Aida 1921 m. J\xc4\x85 reklamavo \xe2\x80\x9eSociet\xc3\xa0 Cittadina\xe2\x80\x9c asociacija, vadovaujama grafo Pieralberto Conti. Arena buvo pertvarkyta \xc4\xaf lauko teatr\xc4\x85 su mil\xc5\xbeini\xc5\xa1ka paraboline scena. Orkestras grojo u\xc5\xbe scenos, o \xc5\xbei\xc5\xabrov\xc5\xb3 k\xc4\x97d\xc4\x97d buvo aplink j\xc4\x85. \xc5\xa0onin\xc4\x97s sienos vidury buvo pastatytos mil\xc5\xbeini\xc5\xa1kos durys, pro kurias atvyko Egipto u\xc5\xbekariautojai. Plakatus padar\xc4\x97 oficialus Aidos darbuotojas Veronoje Plino Codognato ir dailininkas Emilio Lazzari. Operai, ypa\xc4\x8d triumfo \xc5\xbeygiui reik\xc4\x97jo labai daug statist\xc5\xb3 (apie t\xc5\xabkstant\xc4\xaf, dar buvo arkli\xc5\xb3 ir kupranugari\xc5\xb3). Francisca Solari interpretavo Aid\xc4\x85, o tenoras Alessandro Dolci atliko Radamo rol\xc4\x99. Kadangi miestie\xc4\x8di\xc5\xb3 vai\xc5\xa1ingumas buvo didelis opera u\xc5\xbetruko: ji buvo pakartota 17 kart\xc5\xb3, o tai iki \xc5\xa1iol nesumu\xc5\xa1tas rekordas. Kitais metais buvo atlikta La Gioconda. Iki 1927 m. operos nebuvo statomos, tik garsus tenoras Beniamino Gigli atliko koncert\xc4\x85 karo invalidams.'